# Bestyrelsesmøde

## 24. april 2018

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Professionel kapital v/Tage Søndergaard**

Bilag A

1. **Siden sidst**
	1. HM
	2. Elevrådsformanden
2. **Årsafslutning 2017**

Bilag B: Årsrapport for 2017

Bilag C: Revisionsprotokollat til årsrapporten for 2017

Bilag D: Bestyrelsestjeklisten

Bilag E: Bestyrelsens stillingtagen

Bilag F: Regnskab for fællesskabet

Bestyrelsen skal bemyndige en person til på bestyrelsens vegne at signere den elektroniske indberetning digitalt. Den bemyndigede person indestår for, på bestyrelsens vegne, at det indberettede materiale er fuldstændigt med underskrifter og forefindes på skolen. UVM anbefaler, at bestyrelsen bemyndiger den daglige leder eller en anden person fra institutionens ledelse.

1. **Persondataforordningen**

Bilag G – Lectio

1. **Evaluering af resultatlønskontrakt og merarbejde for 2017-18**

Bilag H: Evaluering af resultatlønskontrakten

Bilag I: Merarbejde

1. **Ansøgertal og klassedannelse**

Bilag J

1. **Status på IB**

Bilag K

1. **Renovering af elevområderne**

Bilag L

1. **Vedtægter til underskrift**

Bilag M

1. **Budget 2018**

Bilag N

1. **Opfølgning på vision 2020 og et tilbageblik på bestyrelsens arbejde.**

Bilag O

1. **Kommende bestyrelsesmøder**
* 3. maj 2018
* 12. juni 2018
* 26. september 2018
* 11. december 2018
1. **Evt.**

Deltagere: formand Stig Glent-Madsen, næstformand Peter Rasmussen, Ann-Dorte Christensen, Gudrun Bjerregaard, Lone Langballe, Claus Dithmer, Britt Møldrup, Søren Jæger Rahbek, Khalid Abdinuur Ow Yusuf Ige, rektor Helge Markussen, vicerektor Marianne Westergaard og økonomichef Lena Mørch Nielsen. Afbud fra: Noa Shifris

**REFERAT**

1. Formand Stig Glent-Madsen bød velkommen. Referatet fra sidste møde blev sammen med dagsordenen godkendt.
2. Tage Søndergaard præsenterede Professionel kapital og fortalte kort om de enkelte begreber/rammer, som undersøgelsen bygger på. Enkelte af Viborg Katedralskoles resultater blev fremlagt og drøftet. Den videre proces er endnu ikke fastlagt, men Helge Markussen fortalte, at det er vigtigt, at alle medarbejdergrupper inddrages i processen. Der er overvejes en tur ud af huset for alle medarbejdere, hvor der skal arbejdes med opfølgning samt udarbejdelse af ny vision for Viborg Katedralskole. Der kom en opfordring fra bestyrelsen om at overveje at igangsætte et følgeforskningsprojekt, hvilket kunne ske i samarbejde med Universitetet.
3. Siden sidst HM:
4. Studierejserne for 2.g’erne og sprogrejserne for 1.g’erne er netop afviklet. Tilbagemeldingerne fra både elever og lærere er meget positive.
5. Skolen har i uge 6 afholdt musical. Musicalen var igen i år en stor succes og alle billetter var udsolgte.
6. Skolen har afholdt karrieredag for alle Viborg og Skives ungdomsuddannelser. Tilbagemeldingerne har været rigtig gode og vi håber at gentage succesen igen til næste år.
7. Viborg Katedralskole har et rigtig godt samarbejde med Viborg Kommune på flere punkter. Blandt andet arbejdes der på at lave en fælles uddannelsesstrategi for Viborg Kommune. Planen er at styrke Viborg som uddannelses by.
8. Der planlægges i samarbejde med Viborg Kommune en studietur til USA i maj. Et af programpunkterne er deltagelse i verdens måske største augmented and virtual reality konference.
9. Viborg Kommune har desværre stadig en strategi med at flytte elever fra STX uddannelserne til erhvervsuddannelserne. Målet på landsplan er, at der i gennemsnit skal 25% af en årgang på erhvervsuddannelserne i 2020. I Viborg har 24% søgt erhvervsuddannelserne i år. Til sammenligning er det 11% i København og 46% på Mors. Når man skal sætte et lokalt mål for Viborg, bør man have fokus på byens sammensætning og her er 24% et højt tal. Det kan derfor undre, hvorfor Viborg Kommune stadig har et mål om at flytte flere fra STX til erhvervsuddannelserne.
10. Der er fra august 2018 ansat en køkkenleder på skolens kostafdeling, som også vil få ansvaret for skolens kantine samt personalefrokosten. Da det er første gang i mange år, at skolen ikke længere har en forpagter, skal der sættes et nyt hold. Køkkenlederen skal i samarbejde med lederen af kostafdelingen ansætte det øvrige personale i kantinen på både skole og kollegie.

Senatet:

1. Søren Rahbek fortalte, at der har været nyvalg til Senatet. Khalid Abdinuur Ow Yusuf Ige er valgt som formand og Noa Sifris som næstformand. Ligeledes er Senatets nye vedtægter blev godkendt.
2. Revisor Kim Vorret gennemgik kort årsregnskab og revisionsprotokollat. Årets overskud er 1.8 mio.kr. Konklusionen fra Kim Vorret er, at skolen har en god og stabil økonomi og økonomistyring. Skolen er opmærksom på de kommende besparelser, men grundet den stabile elevsøgning og det mindskede frafald er økonomien stadig sund. Revisionens påtegning er blank og der er ingen kritiske bemærkninger. Bestyrelsens stillingtagen er derfor også uden bemærkninger. Kim Vorret nævnte også regnskabet for det administrative fællesskab, hvor Viborg Katedralskole er vært. Lena Mørch Nielsen blev bemyndiget til på bestyrelsens vegne at indberette regnskabsmaterialet til Undervisningsministeriet.
3. Bestyrelsen godkendte, at skolen fortsætter med at anvende Lectio, da der ikke findes tilstrækkeligt gode alternativer. Skolen skal dog fortsat arbejde med at tilpasse systemer og arbejdsgange i forhold til persondataforordningen. Hele personalegruppen skal orienteres om håndteringen af personfølsomme oplysninger i henhold til forordningen. Bestyrelsen henviste til, at den nye bestyrelse skal forholde sig til den fortsatte brug af systemet.
4. Indledningsvis gjorde Stig Glent-Madsen opmærksom på, at dette punkt ifølge resultatlønskontrakten først skulle behandles på juni-mødet, men det forekommer mest hensigtsmæssigt, at det er den afgående bestyrelse, der tager stilling til kontraktens indhold, da den vedrører perioden fra skoleårets begyndelse. Der var enighed om at behandle punktet.

Helge Markussen redegjorde for arbejdet med punkterne i resultatlønskontrakten. Der var lejlighed til at stille spørgsmål.

Mødet blev herefter fortsat uden deltagelse af Helge Markussen, Lena Mørch Nielsen og Marianne Westergaard, men alle deltog i den efterfølgende opsummering og tilbagemelding af drøftelserne.

Bestyrelsens medlemmer var enige om, at Helge Markussen og den øvrige ledelse også i år havde udført et rigtig godt arbejde til gavn for skolens drift og virke. Næsten alle delmål i kontrakten var opfyldt, og der var en fortsat god økonomi, lavt elevfrafald, stort elevoptag og effektiv anvendelse af skolens ressourcer. Det er opfattelsen, at ledelsen fungerer godt som et team, og at der fra den øvrige ledelse støttes godt op om rektor.

Indtrykket er, at ledelsen er dynamisk, og at der er en tydelig vilje til at udbygge tillidsforholdet og samarbejdet med de øvrige ansatte. I den forbindelse er der en opfordring til at følge op på den nuværende MTU-proces ved nærmere at undersøge baggrunden for det høje stressniveau mv. Endelig blev det bemærket, at der er arbejdet godt med den vanskelige opgave med at få IB til at fungere og få eleverne integreret i skolen. Der vil til stadighed være en betydelig ledelsesopgave i forhold til IB.

Det blev understreget, at Helge Markussen altid optræder lyttende, tilstedeværende og anerkendende, og at han med sin synlighed er en tryghedsskabende faktor.

Konklusionen på bestyrelsens drøftelser blev, at Helge Markussen skal have udbetalt 95 % af den samlede ramme på 140.000 kr., hvilket svarer til 133.000 kr., og at Helge Markussen bemyndiges til at udbetale 95 % af den øvrige ledelses maksimale ramme på 270.000 kr. svarende til 256.500 kr. Helge Markussen foretager den nærmere fordeling.

Bestyrelsen bestemte endvidere, at Helge Markussen skulle have 30.000 kr. i engangsvederlag for merarbejde/særlig indsats for sit arbejde i Danske Gymnasiers bestyrelse.

Der var enighed om, at resultatlønskontrakten for skoleåret 2018/2019 var et anliggende for den nye bestyrelse.

1. Helge Markussen fortalte om skolens flotte ansøgertal. STX gymnasierne er på lands- og regionalt plan gået tilbage på antallet af ansøgere. Dette gælder dog ikke Viborg Katedralskole, som har fastholdt niveauet fra tidligere år.
2. Den 11. maj 2018 bliver de første elever på IB uddannelsen færdige på Viborg Katedralskole. Den 18. maj afholdes den første dimission for IB elever på Viborg Katedralskole, og bestyrelsen er meget velkommen til at deltage i festlighederne. Elevoptaget til 2018/19 på IB uddannelse er desværre ikke helt som håbet, men taget i betragtning, at det er forholdsvis nyt på Viborg Katedralskole, er det på et acceptabelt niveau. Viborg Katedralskoles kollegie er desværre en flaskehals i den sammenhæng, da ikke alle ansøgere til IB har kunne optages, grundet manglende pladser på kollegiet.
3. Bestyrelsen fik fremlagt planerne for renovering af elevområderne, og der var bred enighed om, at det var en god idé.
4. Vedtægterne blev underskrevet.
5. Lena Mørch Nielsen orienterede om både skolen og kollegiets økonomi i 2018. Indtægterne for foråret er væsentlig højere end budgetteret, hvilket skyldes, at frafaldet er markant lavere end budgetteret. Udgifterne er som forventet, dog er der konstateret et læk på skolens gasforsyning, og udgiften hertil er endnu ukendt. I forbindelse med ombygningen af skolens administration har der været en vandskade. Ansvaret for vandskaden drøftes med håndværkerne.
6. Bestyrelsens tilbageblik på de sidste år viser, at der er sket rigtig meget på Viborg Katedralskole, hvilket alle var enig om var meget positivt. Vi er færdig med at renovere undervisningslokalerne herunder etablering af ventilation. IB er kommet godt i gang. Elevtallet har været stigende igennem hele perioden. Gymnasiereformen er implementeret. Kollegiet er udvidet. Skolen har et rigtig godt ry i byen – eleverne er stolte af at være elev på Viborg Katedralskole.
7. Kommende bestyrelsesmøder
* 3. maj 2018
* 12. juni 2018
* 26. september 2018
* 11. december 2018
1. Stig Glent-Madsen og Helge Markussen takkede for godt samarbejde i de forløbne år. Alle var enige om, at det havde været både meget lærerigt men også hyggeligt at arbejde sammen i Viborg Katedralskoles bestyrelse.

Referent Lena Mørch Nielsen

Stig Glent-Madsen Peter Rasmussen Lone Langballe

formand næstformand

Gudrun Bjerregaard Ann-Dorte Christensen

Claus Dithmer Britt Møldrup

Søren Jæger Rahbek Noa Shifris

Khalid Abdinuur Ow Yusuf Ige